**Deň začatia pripomienkovania: 18.3.2022**

**Dňom zverejnia návrhu začína plynúť lehota, počas ktorej môžu fyzické osoby a právnické osoby zaslať pripomienky k návrhu e-mailom na**zuzana.csokova@region-bsk.sk, podatelna@region-bsk.sk

**v termíne do 8,00 hod. dňa 04. 04. 2022**

**Zastupiteľstvo Bratislavského samosprávneho kraja**



**Všeobecne záväzné nariadenie**

**Bratislavského samosprávneho kraja**

**č. .../ 2022**

zo dňa 08. 04. 2022

**o poskytovaní finančných prostriedkov na mzdy a prevádzku z vlastných príjmov Bratislavského samosprávneho kraja jazykovým školám a školským zariadeniam v zriaďovateľskej pôsobnosti Bratislavského samosprávneho kraja**

**Bratislava**

**apríl 2022**

**Všeobecne záväzné nariadenie**

**Bratislavského samosprávneho kraja**

**č. ..../2022**

zo dňa 08. 04. 2022

**o poskytovaní finančných prostriedkov na mzdy a prevádzku z vlastných príjmov Bratislavského samosprávneho kraja jazykovým školám a školským zariadeniam v zriaďovateľskej pôsobnosti Bratislavského samosprávneho kraja**

Bratislavský samosprávny kraj (ďalej len „samosprávny kraj“) v súlade s § 8 ods.1 a § 11 ods. 2 písm. a) zákona č. 302/2001 Z. z. o samospráve vyšších územných celkov (zákon o samosprávnych krajoch) v znení neskorších predpisov, § 9 ods. 12 a § 39hh zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov (ďalej aj ako „zákona“), § 19 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov a § 8 ods. 1 písm. b) zákona č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov vydáva toto všeobecne záväzné nariadenie (ďalej len „nariadenie“).

1. **ČASŤ**

**Úvodné ustanovenia**

**§ 1**

**Účel a predmet**

Na vykonanie ustanovení § 9 ods. 12 a § 39hh zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov, podľa ktorých samosprávny kraj poskytuje finančné prostriedky na osobné náklady a prevádzkové náklady v jazykových školách a školských zariadeniach vo svojej zriaďovateľskej pôsobnosti toto nariadenie upravuje:

|  |  |
| --- | --- |
| a) | všeobecné podmienky poskytovania finančných prostriedkov na mzdy a prevádzku škôl a školských zariadení, |
| b) | účel použitia a výšku finančných prostriedkov na mzdy a prevádzku, |
| c) | použitie finančných prostriedkov na mzdy a prevádzku, |
| d) | podmienky vyúčtovania finančných prostriedkov na mzdy a prevádzku. |

**§ 2**

**Všeobecné podmienky poskytnutia finančných prostriedkov na mzdy a prevádzku**

Pre poskytnutie finančných prostriedkov na mzdy a prevádzku jazyková škola (ďalej len „JŠ“) a školské zariadenie musia spĺňať tieto podmienky:

|  |  |
| --- | --- |
| a) | sídlo JŠ a školského zariadenia je na území samosprávneho kraja, |
| b) | deti v centrách voľného času majú trvalý pobyt na území samosprávneho kraja a  centrum voľného času je zriadené na území samosprávneho kraja, |
| c) | JŠ a školské zariadenie sú zaradené v sieti škôl a školských zariadení Ministerstva školstva, vedy, výskumu a športu Slovenskej republiky,  |
| d) | JŠ a školské zariadenie majú zriaďovaciu listinu, vydanú zriaďovateľom po zaradení do siete škôl a školských zariadení Ministerstvom školstva, vedy, výskumu a športu Slovenskej republiky.  |

**§ 3**

**Zdroje finančných prostriedkov na mzdy a prevádzku škôl a školských zariadení**

1. Zdrojom finančných prostriedkov na mzdy a prevádzku sú vlastné príjmy bežného rozpočtu samosprávneho kraja, pozostávajúce okrem iného aj z príjmu finančných prostriedkov poukázaných samosprávnemu kraju podľa osobitného predpisu[[1]](#footnote-1).
2. Finančné prostriedky sa na tento účel vytvárajú v procese hospodárenia samosprávneho kraja a sú súčasťou procesu schvaľovania rozpočtu a  jeho zmien na príslušný kalendárny rok. Zastupiteľstvo samosprávneho kraja schvaľuje objem finančných prostriedkov pre účely poskytnutia:

|  |  |
| --- | --- |
| a) | finančných prostriedkov na mzdy a prevádzku pre JŠ a  školské zariadenia v zriaďovateľskej pôsobnosti samosprávneho kraja, |
| b) | finančných prostriedkov na mzdy a prevádzku, ktoré samosprávny kraj poskytuje neštátnym a iným zriaďovateľom základných umeleckých škôl (ďalej len „ZUŠ“), JŠ a školských zariadení v zmysle § 9aa zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov. |

1. Zastupiteľstvo samosprávneho kraja schvaľuje všeobecne záväzným nariadením výšku normatívu na jedného žiaka ZUŠ, poslucháča JŠ, dieťa, resp. žiaka školského zariadenia a na hlavné a doplnkové jedlo v zariadení školského stravovania, uvedeného v prílohe č. 1 tohto nariadenia.

|  |  |
| --- | --- |
|  |  |

1. Poskytovanie finančných prostriedkov nesmie zvyšovať dlh samosprávneho kraja na konci rozpočtového roka.

**II. ČASŤ**

**Podmienky poskytovania finančných prostriedkov na mzdy a prevádzku**

**jazykovým školám a školským zariadeniam v zriaďovateľskej pôsobnosti samosprávneho kraja**

**§ 4**

**Vymedzenie okruhu subjektov na poskytnutie finančných prostriedkov na mzdy a prevádzku**

|  |  |
| --- | --- |
| 1. | Finančné prostriedky na mzdy a prevádzku jazykovým školám a školským zariadeniam v zriaďovateľskej pôsobnosti samosprávneho kraja sa poskytujú z rozpočtu samosprávneho kraja. |
| 2. | Školské zariadenia v zriaďovateľskej pôsobnosti samosprávneho kraja sa členia na:  |
| a) | školské výchovno-vzdelávacie zariadenia, ktorými sú: |
| - | školský klub detí,  |
| - | centrum voľného času, |
| - | školský internát, |
| - | stredisko odbornej praxe, |
| b) | školské účelové zariadenia, ktorými sú: |
| - | školská jedáleň,  |
| - | výdajná školská jedáleň. |

**§ 5**

**Výška, účel a použitie finančných prostriedkov na mzdy a prevádzku pre školy a školské zariadenia v zriaďovateľskej pôsobnosti samosprávneho kraja**

|  |  |
| --- | --- |
| 1. | Finančné prostriedky na mzdy a prevádzku pre školu a školské zariadenie na kalendárny rok s výnimkou zariadenia školského stravovania sú určené počtom ich žiakov, poslucháčov, resp. detí a normatívom pre konkrétnu školu, či školské zariadenie. Normatív je objem finančných prostriedkov, prislúchajúci na jedného žiaka, poslucháča, resp. dieťa školy, či školského zariadenia na kalendárny rok. Výška normatívu pre školu a školské zariadenie v zriaďovateľskej pôsobnosti samosprávneho kraja je uvedená v prílohe č. 1 tohto nariadenia.  |
| 2. | Finančné prostriedky na mzdy a prevádzku pre školu a školské zariadenie na kalendárny rok s výnimkou zariadenia školského stravovania sa skladajú z finančných prostriedkov na bežný školský rok a finančných prostriedkov na nový školský rok. Finančné prostriedky na bežný školský rok sa určia ako dve tretiny súčinu normatívu a počtu žiakov, poslucháčov, resp. detí školy, či školského zariadenia v školskom roku, ktorý sa začal v predchádzajúcom kalendárnom roku, teda počtu žiakov k 15. septembru predchádzajúceho kalendárneho roka okrem JŠ, ktoré predložia počty poslucháčov k 30. septembru predchádzajúceho kalendárneho roka. Finančné prostriedky na nový školský rok sa určia ako jedna tretina súčinu normatívu a počtu žiakov, poslucháčov, resp. detí školy, či školského zariadenia v školskom roku, ktorý sa začína v bežnom kalendárnom roku, teda počtu žiakov k 15. septembru aktuálneho kalendárneho roka okrem JŠ, ktoré predložia počty poslucháčov k 30. septembru aktuálneho kalendárneho roka. |
| 3. | Finančné prostriedky na mzdy a prevádzku pre zariadenie školského stravovania na kalendárny rok sú určené počtom vydaných hlavných jedál (obed, večera) a doplnkových jedál (raňajky, desiata, olovrant) a normatívmi pre zariadenie školského stravovania. Normatív pre zariadenie školského stravovania je objem finančných prostriedkov, prislúchajúci na vydané hlavné, resp. doplnkové jedlo a deň. Výška normatívu pre zariadenie školského stravovania v zriaďovateľskej pôsobnosti samosprávneho kraja je uvedená v prílohe č. 1 tohto nariadenia. |
| 4. | Finančné prostriedky na mzdy a prevádzku pre zariadenie školského stravovania na kalendárny rok sa vyčíslia ako súčet súčinu počtu vydaných hlavných jedál za obdobie január – jún aktuálneho roka a normatívu pre vydané hlavné jedlo v zariadení školského stravovania podľa prílohy č. 1 tohto nariadenia a súčinu počtu vydaných doplnkových jedál za obdobie január – jún aktuálneho roka a normatívu pre vydané doplnkové jedlo v zariadení školského stravovania podľa prílohy č. 1 tohto nariadenia a štvornásobku súčinu počtu vydaných hlavných jedál za september aktuálneho roka a normatívu pre vydané hlavné jedlo v zariadení školského stravovania podľa prílohy č. 1 tohto nariadenia a štvornásobku súčinu počtu vydaných doplnkových jedál za september aktuálneho roka a normatívu pre vydané doplnkové jedlo v zariadení školského stravovania podľa prílohy č. 1 tohto nariadenia. V roku, v ktorom boli vyučovanie a výchova prerušované napr. z dôvodu mimoriadnej situácie, núdzového stavu alebo výnimočného stavu, v dôsledku čoho nebolo možné vydávať stravu na školách, sa finančné prostriedky vyčíslia ako súčet súčinu prepočítaného počtu vydaných hlavných jedál a normatívu pre vydané hlavné jedlo v zariadení školského stravovania podľa prílohy č. 1 tohto nariadenia a súčinu prepočítaného počtu vydaných doplnkových jedál a normatívu pre vydané doplnkové jedlo v zariadení školského stravovania podľa prílohy č. 1 tohto nariadenia (kvalifikovaný odhad). |
| 5. | Údaje, na základe ktorých budú financované jazykové školy a školské zariadenia, tieto predložia na odbor školstva, mládeže a športu Úradu Bratislavského samosprávneho kraja do 30. septembra roka, ktorý predchádza roku, na ktorý sa majú finančné prostriedky poskytnúť. |
| 6. | V zmysle § 9 ods. 12 písm. g) zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov oznámi samosprávny kraj výšku finančných prostriedkov na mzdy a prevádzku škole, resp. školskému zariadeniu vo svojej zriaďovateľskej pôsobnosti do 31. januára príslušného kalendárneho roka.  |
| 7. | Finančné prostriedky na mzdy a prevádzku sa poskytujú na základe schváleného rozpočtu samosprávneho kraja v mesačných splátkach, a to spravidla vo výške cca 1/12 schváleného objemu finančných prostriedkov na príslušný kalendárny rok s lehotou splatnosti do posledného dňa príslušného kalendárneho mesiaca. |
| 8. | Príjemca finančných prostriedkov na mzdy a prevádzku je tieto oprávnený použiť len na úhradu mzdových a prevádzkových nákladov a pri ich použití zabezpečiť hospodárnosť, efektívnosť a účinnosť. V prípade, že finančné prostriedky nebudú vyčerpané do 31. decembra príslušného rozpočtového roka, je príjemca povinný nevyčerpanú časť finančných prostriedkov vrátiť na účet poskytovateľa do 31. decembra príslušného rozpočtového roka. |

**§ 6**

**Vyúčtovanie finančných prostriedkov na mzdy a prevádzku**

|  |  |
| --- | --- |
| 1. | Prijímateľ finančných prostriedkov na mzdy a prevádzku je povinný vykonať ich vyúčtovanie a predložiť ho poskytovateľovi v lehotách, ktoré stanoví odbor financií Úradu Bratislavského samosprávneho kraja.  |
| 2. | Prijímateľ finančných prostriedkov na mzdy a prevádzku, ktorým je zariadenie školského stravovania, je povinný predložiť hlásenie o skutočnom počte vydaných hlavných jedál a doplnkových jedál  podľa prílohy č. 2 tohto nariadenia za každý štvrťrok odboru školstva, mládeže a športu Úradu Bratislavského samosprávneho kraja. Vyplnená príloha č. 2 tohto nariadenia musí byť podpísaná vedúcim školskej jedálne a riaditeľom školy, ktorej súčasťou je školská jedáleň. |

**§ 7**

**Záverečné ustanovenia**

|  |  |
| --- | --- |
| 1. | Všeobecne záväzné nariadenie Bratislavského samosprávneho kraja č. .../2022 bolo v súlade s § 11 ods. 2 písm. a) zákona č. 302/2001 Z. z. o samospráve vyšších územných celkov (zákon o samosprávnych krajoch) v znení neskorších predpisov schválené Zastupiteľstvom Bratislavského samosprávneho kraja dňa 08. 04. 2022, uznesením č. .../2022. |
| 2. | Toto nariadenie nadobúda platnosť dňom vyhlásenia, a to jeho vyvesením na úradnej tabuli Bratislavského samosprávneho kraja, a účinnosť podľa § 8, ods. 9 zákona č. 302/2001 Z. z. o samospráve vyšších územných celkov (zákon o samosprávnych krajoch) v znení neskorších predpisov. |
| 3. | Zrušuje sa Všeobecne záväzné nariadenie Bratislavského samosprávneho kraja č. 1/2019 o poskytovaní príspevkov z vlastných príjmov Bratislavského samosprávneho kraja jazykovým školám a školským zariadeniam v zriaďovateľskej pôsobnosti Bratislavského samosprávneho kraja a o poskytovaní dotácií jazykovým školám, základným umeleckým školám a školským zariadeniam, ktoré nie sú v zriaďovateľskej pôsobnosti Bratislavského samosprávneho kraja. |

V Bratislave, dňa .............

|  |  |
| --- | --- |
|  | Mgr. Juraj Droba, MBA, MApredsedaBratislavského samosprávneho kraja |

Príloha č. 1 k VZN č. ...../2022

**Normatívy pre školy a školské zariadenia**

|  |  |  |
| --- | --- | --- |
| Skratkakategórie | Kategória školy, resp. školského zariadenia | Normatív na žiaka, poslucháča, dieťa na rok v € |
| ZŠS | Zariadenie školského stravovania - hlavné jedlo | 1,35 |
| ZŠS | Zariadenie školského stravovania - doplnkové jedlo | 0,27 |
| ŠI | Školský internát - 5-denná prevádzka | 1 255 |
| ŠI | Školský internát - nepretržitá prevádzka | 1 369 |
| ŠKD | Školský klub detí | 348,60 |
| ŠŠKD | Školský klub detí pri špeciálnej škole | 798,45 |
| JŠ | Jazyková škola - bez príjmu \*  | 139,19 |
| JŠ | Jazyková škola - zárobkovo činní \* | 116 |
| JŠ | Jazyková škola bez oprávnenia vykonávať ŠJS - bez príjmu \*\* | 139,19 |
| JŠ | Jazyková škola bez oprávnenia vykonávať ŠJS - zárobkovo činní \*\* | 116 |
| JŠ | Jazyková škola s oprávnením vykonávať ŠJS - bez príjmu \*\* | 167,03 |
| JŠ | Jazyková škola s oprávnením vykonávať ŠJS - zárobkovo činní \*\* | 139,20 |
| CVČ | Centrum voľného času - bez príjmu | 173,29 |
| CVČ | Centrum voľného času - zárobkovo činní | 86,65 |
| SOP | Stredisko odbornej praxe | 618,05 |
| ZUŠ | Základná umelecká škola – IF bez príjmu | 619,51 |
| ZUŠ | Základná umelecká škola – IF zárobkovo činní | 309,75 |
| ZUŠ | Základná umelecká škola – SF bez príjmu | 381,24 |
| ZUŠ | Základná umelecká škola – SF zárobkovo činní | 190,62 |
| CŠPP | Centrum špeciálno-pedagogického poradenstva | 95,31 |
| CPPPaP | Centrum pedag.-psycholog. poradenstva a prevencie | 9,53 |
| LVS | Liečebno-výchovné sanatórium | 5 384,97 |

Poznámka :

hlavné jedlo - 1 hlavné jedlo na deň

doplnkové jedlo - 1 doplnkové jedlo na deň

IF – individuálna forma

SF – skupinová forma

ŠJS – štátna jazyková skúška

\* - príslušné normatívy sú platné a účinné do 31.8.2022

\*\* - príslušné normatívy vstupujú do účinnosti od 1.9.2022



1. Zákon NR SR č. 564/2004 Z.z. o rozpočtovom určení výnosu dane z príjmov územnej samospráve a o zmene a doplnení niektorých zákonov v znení neskorších predpisov [↑](#footnote-ref-1)